**ZAPISNIK**

18. sjednice Školskog odbora održane 15. 4. 2019. s početkom u 18,00 sati.

Prisutni članovi Školskog odbora

1. Marina Mužek, Marija Benić,
2. Zrinka Ruševljan Žirović, Eugenija Štajer, Sanja Šipušić Komar

Opravdano odsutni članovi: Stjepan Kosić Martina Filipović,

Zapisničar : Marija Benić

Sjednicu otvara gospođa Marina Mužek, predsjednica Školskog odbora te zaključuje da su na sjednici nazočno 5 člana Školskog odbora i predlaže sljedeći

**D n e v n i r e d:**

1. Prihvaćanje zapisnika 17. sjednice Školskog odbora
2. Dopis pravobraniteljice za djecu upućen predsjednici Školskog odbora

* Očitovanje traži se.

1. Pitanja i prijedlozi

Predsjednica je predložila nadopunu dnevnog reda

* Upisi u prvi razred
* Produženi boravak u školskoj godini 2019/20.
* Promjena turnusa Marina Mužek

Dnevni red se prihvaća s nadopunama, te se prelazi na

Ad.1.

Zapisnik s 17. sjednice se prihvaća.

Ad.2.

Predsjednica školskog odbora je obavijestila članove školskog odbora da je pravobraniteljica za djecu tražila očitovanje predsjednice školskog odbora da se očituje o navodima majke naše učenice u PŠ Dubranec Asje Sinković Andres.

Predsjednica je pročitala podnesak Majke učenice.

Predsjednica je obavijestila članove da je prethodno razgovarala osobno s učiteljicom djevojčice koja je ujedno i voditeljica PŠ Dubranec o spomenutom problemu.

Razgovor i pisma podrške roditelja koji su upućeni Školi također su iščitani na sastanku.

Iz očitovanja direktora Autoturista Samobor d.o.o. možemo također iščitati da je sve poduzeto da se provjere činjenice koje navodno ugrožavaju sigurnost djece, ali iz kompletnog izvješća nismo mogli uvidjeti pogrešku imenovanog vozača, osim što je, eto, iz dobronamjernih i ljudskih razloga želio udovoljiti gospođi i djeci te je zbog toga došlo do ovakvih problema.

Nakon rasprave Školski odbor donio je jednoglasnu odluku svih prisutnih članova da su mjere i radnje o spomenutom problemu pokrenute te da je sve odrađeno sukladno sa zakonom. Predsjednica Školskog odbora će se očitovati pravobraniteljici za djecu.

Zaključak Školskog odbora je da učenici čekaju autobus na za to predviđenom i označenom mjestu u dogovoreno vrijeme uvažavajući vremenske uvjete i eventualna kašnjenja autobusa radi toga te da učenici moraju doći na autobusnu stanicu u dogovoreno vrijeme. Jednoglasno odbijamo sumnju na direktnu diskriminaciju djevojčice koju majka navodi. Odgovorno tvrdimo da je sigurnost sve djece u potpunosti osigurana.

Ad. 3.

Ravnateljica škole je obavijestila školski obor da upisi u prvi razred školske godine 2019./20. započeli 8.4.2019. i da teku po planu .

Školski odbor prihvatio informaciju.

Ad.4.

Ravnateljica škole je obavijestila da što se tiče boravka biti će i iduće godine i da se prilikom upisa u prvi razred provodi anketa među roditeljima koliko su zainteresirani za produženi boravak.

Školski odbor prihvatio informaciju.

Ad. 5.

Marina Mužek učiteljica razredne nastave u 2. b razredu ovim putem najavila je da zbog osobnih razloga ne može prihvatiti rad u produženom boravku školske godine 2021/22. kada dobiva ponovno prvi razred, te da će zatražiti promjenu turnusa.

Školski odbora prihvatio informaciju.

Pitanja i prijedloga nije bilo, sjednica završila s radom u 19,30 sati.

KLASA:003-06/19-01/1

URBROJ:238/31-17-01/19-9

Velika Gorica, 15.4.2019.

Zapisničar Predsjednica školskog odbora:

Marija Benić Marina Mužek